《咸阳怀古》
清代·严虞惇

六王毕后霸图空，三百离宫一炬中。八水凄清秋色早，九嵏巀嵲夕阳红。

车回博浪沙中客，舟引蓬莱海上风。自料骊山万年计，岂知遗恨在樵童。

作者简介：（1650—1713）江苏常熟人，字宝成，号思庵。康熙三十六年一甲二名进士，授编修。馆阁文字，多出其手。己卯科场狱兴，以子侄有嫌，坐镌级。旋起补国子监监丞，官至太仆寺少卿。著述甚富，有《读书质疑》、《严太仆集》等。